Laurentinus Cortizo
Laurentinus Cortizo Res apud Vicidata repertae: Nativitas: 30 Ianuarii 1953; Urbs Panamensis Patria: Panama Nomen nativum: Laurentino Cortizo Cohen Familia Coniunx: Yazmín Colón de Cortizo Laurentinus Cortizo Cohen, nomine vernaculari Laurentino sed saepius Nito nuncupatus (in urbe Panamensi natus die 30 Ianuarii 1953) est politicus et mercator Panamae. Filius est conductoris laophoriorum e Gallaecia orti. Alumnus est academiarum militarium Valley Forge et Viridis Montis in Civitatibus Foederatis; studia superiora apud universitatem Texanam suscepit sed sine lauris domum rediit. Ab anno 1981 usque in 1986 Vasingtoniae missus est iuxta ordinem civitatum Americanarum. Legatus est conventui nationali Panamensi ab anno 1994 usque in 2004. Quo anno minister ab evolutione agronomica factus est, praeside Martino Torrijo, quod officium die 10 Ianuarii 2006 renuntiavit. Praesidatum Panamense bis petivit, anno 2009 malo, anno 2019 bono successu.